ভালোবাসার আবেশ

অনেকগুলো কষ্টের নদী পাড়ি দিয়ে

আজ আবার আমি সুজলা সুফলা ।

কল কল ছল ছল ধ্বনি তে বাজে

আবার আমার নৃত্য আনন্দ

কষ্টের নদীগুলো আবার বিবর্ণ ।

আমার তনুমনে জাগে আগের শিহরণ

ভুলতে চাই যা আছে অস্ত্র শোভিত কষ্ট

জেগেছে সুখী মন , ছুটেছে আনন্দের তুফান

উড়ে যায় কষ্ট শোভিত স্লোগান।

তুমি যে আছো এখনো আমার

ভেবে হয় যত দুঃখ সবার ।

ও প্রিয় ! ও আমার ভালোবাসা !

তুমি যে আমার জীবনের আশা ।

হাতে রাখো হাত ,চলো যায় দূরে

দিগন্ত ছুঁয়েছে যেখানে পথে প্রান্তরে ।

প্রচণ্ড আবেগে ছটফট করে মন

ছুঁয়ে দেখতে চাই তোমায় অনুক্ষণ ।

আমারি রাজা আমারি প্রাণনাথ

তুমি যে আমার জানা তা সবার ।

সিঙ্ঘল সমুদ্র পাড়ি দিয়ে আজ

তোমায় নিয়ে বাঁধিব ঘর ।

হিমেল হাওয়ার কোমল পরশে

দেহ মন রাঙাবো ভালোবাসার আবেশে ।